નડિયાદ પાસે આવેલા ઠાસરા નગરમાં છેલ્લા એક પખવાડિયાથી પાણીજન્ય રોગચાળાએ માઝા મૂકી છે ઝાડા-ઉલ્ટીના રોગચાળામાં વધુ 1 દર્દીનું મૃત્યુ થયું હતું અને ઝાડા-ઉલ્ટીમાં વધુ 11 વ્યક્તિઓ સપડાયા છે. આરોગ્ય વિભાગ દ્વારા લેવાયેલા સેમ્પલમાં કોલેરાનો ટેસ્ટ પોઝીટીવ આવતાં જિલ્લા કલેક્ટરે ઠાસરા નગર સહિત આસપાસના 10 કિલોમીટરના વિસ્તારને કોલેરાગ્રસ્ત જાહેર કર્યું છે. નોંધનીય છે કે ઝાડા-ઉલ્ટીના ભરડામાં 100 કરતા વધારે લોકો વ્યકિતઓ સપડાયા છે.